Jelaskan Pasukan bertanding dari Copa América 2011 dalam bahasa melayu

Pasukan Jepun dan Mexico telah diundang untuk menyertai kejohanan ini. Namun begitu, cadangan FIFA terhadap penyertaan negara dalam kejohanan di luar naungan menyebabkan pasukan Jepun dan Mexico mungkin tidak boleh bertanding. Walau bagaimanapun, pihak CONCACAF menyatakan bahawa pasukan Mexico akan menghantar pasukan bola sepak bawah 23 tahun yang bertanding dalam sukan Olimpik pada tahun 2012.

Penyertaan Jepun pula masih dalam ragu-ragu selepas kejadia Gempa bumi dan tsunami Tōhoku 2011, namun begitu pada 16 Mac 2011, Persatuan Bola Sepak Jepun mengesahkan bahawa mereka akan mengambil bahagian dalam kejohanan ini. Namun begitu, Persatuan Bola Sepak Jepun menarik diri dari menyertai kejohanan ini pada 4 April 2011 kerana tarikh kejohanan yang bertindih dengan penjadualan semula perlawanan dalam liga J. League. Hasil dari mesyuarat yang telah diadakan di antara Persatuan Bola Sepak Jepun dan pegawai-pegawai dari Persekutuan Bola Sepak Argentina, Persatuan Bola Sepak Jepun menangguhkan keputusan mereka sehingga 15 April. Pada 14 April, Persatuan Bola Sepak Jepun kemudiannya mengumumkan bahawa mereka akan menyertai kejohanan ini dengan menggunakan khidmat pemain mereka yang berada di Eropah. Kemudian, pada 16 Mei, Persatuan Bola Sepak Jepun sekali lagi mengumumkan bahawa mereka tidak boleh menyertai kejohanan ini kerana kesukaran mendapatkan pemain mereka dari kelab-kelab di Eropah.

Hari berikutnya, CONMEBOL menghantar jemputan rasmi kepada Persekutuan Bola Sepak Costa Rica untuk menjemput pasukan Costa Rica menyertai kejohanan ini dan mereka bersetuju untuk menyertai kejohanan ini.

Berikut merupakan 12 buah negara yang akan mengambil bahagian dalam kejohanan ini.